|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-82/2016-03 | ДАТУМ: 07.04.2016. године |

Управа за капитална улагања АП Војводине спроводи отворени поступак јавне набавке добра: медицинска опрема – **Медицински фрижидери**, за потребе Института за кардиоваскуларне болести Војводине и Института за плућне болести Војводине, Сремска Каменица Пут доктора Голдмана број 4, број јавне набавке **136-404-82/2016-03**, за коју је Позив за подношење понуда и конкурсна документација објављени на Порталу јавних набавки и интернет страници Наручиоца дана 23.03.2016. године.

Заинтересованo лицe, доставилo је Наручиоцу дана 04.04.2016. године, путем електронске поште Захтеве за додатну информацију и појашњење у вези са припремањем понуде.

У складу са чланом 54. и чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), Наручилац даје одговор на постављено:

**1. Питање:**

Ставка 2 – Фрижидер се у погледу намене разликују од осталих ставки, јер не спада у медицинске фрижидере и није намењен за лабораторијску праксу. Произвођачи ових типова фрижидера не поседују адекватне сертификате за примену у лабораторијским условима.

Предлажемо да се ставка 2 – Фрижидер издвоји у посебну партију или да се за наведену ставку не захтевају сертификати и овлашћења произвођача како би уопште неко од понуђача могао да достави понуду за остале ставке којима би испунио захтеване услове како у погледу спецификације, тако у погледу захтеваних сертификата.

**Одговор Наручиоца:**

Наручилац ће делимично уважити предлог потенцијалног понуђача и у том смислу изменити конкурсну документацију, тако што ће **одустати од постављених услова, те за ставку 2 – Фрижидери, потенцијални понуђач није у обавези да поседује сертификате ЦЕ93/42 нити ИСО13485.**

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-82/2016-03**